CELEX: 32021R1337
Language: hu
Date: 2021-06-18 00:00:00
Title: A Bizottság (EU) 2021/1337 végrehajtási rendelete (2021. június 18.) a 908/2014/EU végrehajtási rendeletnek a pénzgazdálkodás tekintetében történő módosításáról

2021.8.12.   
               
               
                  HU
               
               
                  Az Európai Unió Hivatalos Lapja
               
               
                  L 289/9
               
            
         
            A BIZOTTSÁG (EU) 2021/1337 VÉGREHAJTÁSI RENDELETE
            (2021. június 18.)
            a 908/2014/EU végrehajtási rendeletnek a pénzgazdálkodás tekintetében történő módosításáról
         
         
            AZ EURÓPAI BIZOTTSÁG,
            
               tekintettel az Európai Unió működéséről szóló szerződésre,
            
            
               tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 46. cikke (6) bekezdésére és 104. cikkére,
            
            mivel:
            
               
                           (1)
                        
                        
                           A 908/2014/EU bizottsági végrehajtási rendelet (2) 11. cikke meghatározza a kifizető ügynökségek által egy adott hónapra vonatkozóan benyújtott kiadásigazoló nyilatkozatokra és a bejelentett címzett bevételekre alkalmazandó általános szabályokat. A tagállamok részére történő havi kifizetések megállapításának pillanatában a Bizottság figyelembe veszi a számlaelszámolás és a megfelelőségi vizsgálat keretében a Bizottság által elrendelt korrekciókat. Következésképpen, mivel az említett korrekcióknak megfelelő összegek ismertek a Bizottság számára, nincs külön szükség arra, hogy a tagállamok ezeket feltüntessék a havi nyilatkozatban és bejelentsék a Bizottságnak. A tagállamok által bejelentendő összegekre vonatkozó eljárás egyszerűsítése érdekében ezt a követelményt törölni kell.
                        
                     
            
               
                           (2)
                        
                        
                           A 908/2014/EU végrehajtási rendelet 14. cikkének (1) bekezdése úgy rendelkezik, hogy a Bizottságnak a havi kifizetésekkel kapcsolatos döntése nyomán a tagállamok rendelkezésére kell bocsátania az Európai Mezőgazdasági Garanciaalapból (EMGA) finanszírozandó kiadások fedezéséhez szükséges pénzügyi forrásokat. Ennek során azonban a Bizottságnak figyelembe kell vennie a kifizető ügynökségek által az uniós költségvetés nevében beszedett bevételeket. Az EMGA keretében a Bizottság jelenleg a Bizottság által kiadott havi kifizetési határozatban közvetlenül levonja a kiadási összegeket a címzett bevételek összegéből. Ez a pénzügyi művelet eltér attól, ahogyan a címzett bevételeket más uniós alapok keretében kezelik, melyek esetében az említett összegeket nem levonják, hanem az (EU, Euratom) 2018/1046 európai parlamenti és tanácsi rendelet (3) 98. cikke értelmében kiállított beszedési megbízás révén beszedik. A Bizottság számviteli gyakorlatainak és különösen a címzett bevételek kezelésének harmonizálása érdekében össze kell hangolni az EMGA pénzgazdálkodásának e technikai aspektusát a más uniós alapok által alkalmazott folyamattal. Következésképpen módosítani kell az EMGA keretében befolyó bevételek beszámításának módját.
                        
                     
            
               
                           (3)
                        
                        
                           Az (EU) 2020/2220 európai parlamenti és tanácsi rendelet (4) módosította az 1305/2013/EU európai parlamenti és tanácsi rendeletet (5), és 2022. december 31-ig meghosszabbította az Európai Mezőgazdasági Vidékfejlesztési Alapból (EMVA) támogatott vidékfejlesztési programok időtartamát, ugyanakkor lehetővé tette a tagállamok számára, hogy meghosszabbított programjaikat a 2021-re és 2022-re vonatkozó megfelelő költségvetési előirányzatokból finanszírozzák. Ezenfelül az (EU) 2020/2220 rendelet a meghosszabbított programok keretében a 2021. és 2022. évre vonatkozóan az Európai Uniós Helyreállítási Eszközből (EURI) kiegészítő forrásokat bocsátott rendelkezésre a Covid19-válság hatásainak, valamint az Unió mezőgazdasági ágazatára és vidéki térségeire gyakorolt következményeinek a kezelése céljából hozott, az 1305/2013/EU rendelet szerinti intézkedések finanszírozására.
                        
                     
            
               
                           (4)
                        
                        
                           Az (EU) 2020/2220 rendelet (24) preambulumbekezdésében meghatározottak szerint az EURI-ből származó kiegészítő forrásokra különös feltételek vonatkoznak. Ezeket a kiegészítő forrásokat ezért az uniós vidékfejlesztési támogatástól elkülönítve kell programozni és monitorozni, főszabályként az 1305/2013/EU rendeletben foglalt szabályok alkalmazása mellett. Ily módon e kiegészítő forrásokat az 1305/2013/EU rendelet révén kell végrehajtani, és azokat az említett rendelet keretében az EMVA szerinti intézkedések finanszírozására szolgáló összegeknek kell tekinteni. Következésképpen az 1305/2013/EU rendelet 58a. cikkében említett kiegészítő forrásokkal kapcsolatban ki kell igazítani a vonatkozó végrehajtási pénzgazdálkodási szabályokat. Mindenekelőtt a finanszírozási igények előrejelzését, a tagállamok által benyújtandó kiadásigazoló nyilatkozatokat, valamint a fizetendő összeg kiszámítását kell kiigazítani az EMVA-előirányzatokkal kapcsolatban.
                        
                     
            
               
                           (5)
                        
                        
                           A 908/2014/EU végrehajtási rendeletet ezért ennek megfelelően módosítani kell.
                        
                     
            
               
                           (6)
                        
                        
                           Az e rendeletben előírt intézkedések összhangban vannak a mezőgazdasági alapokkal foglalkozó bizottság véleményével,
                        
                     
            ELFOGADTA EZT A RENDELETET:
         
         
            
               
                  1. cikk
               
               A 908/2014/EU végrehajtási rendelet a következőképpen módosul:
               
                           1.
                        
                        
                           A 11. cikk (1) bekezdése c) pontjának utolsó mondatát el kell hagyni.
                        
                     
                           2.
                        
                        
                           A 14. cikk (1) bekezdése második albekezdésének helyébe a következő szöveg lép:
                           „Amennyiben a Bizottság által teljesítendő kifizetések egy tagállam esetében negatív összeget eredményeznek, a levonási többletet át kell vinni a következő hónapokra.”
                        
                     
                           3.
                        
                        
                           A 21. cikk első bekezdésének helyébe a következő szöveg lép:
                           „A tagállamok az 1305/2013/EU európai parlamenti és tanácsi rendelet (*1) 6. cikke szerinti valamennyi vidékfejlesztési programra vonatkozóan az 1306/2013/EU rendelet 102. cikke (1) bekezdése első albekezdése c) pontja ii. alpontjának megfelelően legkésőbb január 31-ig és augusztus 31-ig évente kétszer megküldik a Bizottságnak a folyó pénzügyi évben az EMVA-ból finanszírozandó összegekre vonatkozó előrejelzéseiket. Ezekben az előrejelzésekben külön fel kell tüntetni az 1305/2013/EU rendelet 58a. cikkének (2) bekezdésében említett kiegészítő forrásokra vonatkozóan előre jelzett összegeket. Ezen túlmenően a tagállamok eljuttatják a Bizottságnak a következő pénzügyi évre szóló finanszírozási kérelmeik naprakész becslését is.
                           
                              (*1)  Az Európai Parlament és a Tanács 1305/2013/EU rendelete (2013. december 17.) az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról és az 1698/2005/EK tanácsi rendelet hatályon kívül helyezéséről (HL L 347., 2013.12.20., 487. o.).”"
                        
                        
                     
                           4.
                        
                        
                           A 22. cikk (1) bekezdése első és második albekezdésének helyébe a következő szöveg lép:
                           
                              „(1)   A kifizető ügynökség minden, az 1305/2013/EU rendelet 6. cikke szerinti vidékfejlesztési program kiadásairól kiadásigazoló nyilatkozatot állít ki.
                              Minden vidékfejlesztési intézkedés esetében a kifizető ügynökség a kiadásigazoló nyilatkozatban megadja az 1305/2013/EU rendelet 58a. cikkének (4) bekezdésében említett összeget és az 1305/2013/EU rendelet 58a. cikkének (2) bekezdésében említett összeget.”
                           
                        
                     
                           5.
                        
                        
                           A 23. cikk (2) bekezdésének helyébe a következő szöveg lép:
                           
                              „(2)   Az 1306/2013/EU rendelet 34. cikkének (2) bekezdésében előírt felső határ sérelme nélkül, abban az esetben, ha a vidékfejlesztési programra kifizetett uniós hozzájárulás halmozott összege meghaladja a vidékfejlesztési intézkedésre előirányzott teljes összeget, a kifizetendő összeget a következőképpen kell csökkenteni:
                              
                                          a)
                                       
                                       
                                          az EMVA szerinti források esetében – az 1305/2013/EU rendelet 58a. cikkében említett kiegészítő források nélkül – az említett intézkedésre az EMVA keretében előirányzott összegre kell csökkenteni, a kiegészítő források nélkül;
                                       
                                    
                                          b)
                                       
                                       
                                          az 1305/2013/EU rendelet 58a. cikkében említett kiegészítő források esetében az említett intézkedésre a kiegészítő források keretében előirányzott összegre kell csökkenteni.
                                       
                                    Az ennek következtében kizárt uniós hozzájárulás a későbbiekben kifizetésre kerülhet, amennyiben a tagállam kiigazított finanszírozási tervet mutat be és azt a Bizottság elfogadja.”
                           
                        
                     
            
               
                  2. cikk
               
               Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            
         
         
            
               Ez a rendelet teljes egészében kötelező és közvetlenül alkalmazandó valamennyi tagállamban.
               Kelt Brüsszelben, 2021. június 18-án.
               
                  
                     a Bizottság részéről
                  
                  
                     az elnök
                  
                  Ursula VON DER LEYEN
               
            
         
         
            (1)  HL L 347., 2013.12.20., 549. o.
         
         
            (2)  A Bizottság 908/2014/EU végrehajtási rendelete (2014. augusztus 6.) az 1306/2013/EU európai parlamenti és tanácsi rendeletnek a kifizető ügynökségek és más szervek, a pénzgazdálkodás, a számlaelszámolás, az ellenőrzési szabályok, a biztosítékok és az átláthatóság tekintetében történő alkalmazására vonatkozó szabályok megállapításáról (HL L 255., 2014.8.28., 59. o.).
         
            (3)  Az Európai Parlament és a Tanács (EU, Euratom) 2018/1046 rendelete (2018. július 18.) az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről (HL L 193., 2018.7.30., 1. o.).
         
            (4)  Az Európai Parlament és a Tanács (EU) 2020/2220 rendelete (2020. december 23.) az Európai Mezőgazdasági Vidékfejlesztési Alapból (EMVA) és az Európai Mezőgazdasági Garanciaalapból (EMGA) 2021-ben és 2022-ben nyújtandó támogatásokra vonatkozó egyes átmeneti rendelkezések megállapításáról és az 1305/2013/EU, az 1306/2013/EU és az 1307/2013/EU rendeletnek a források és a 2021-ben és 2022-ben való alkalmazás tekintetében, valamint az 1308/2013/EU rendeletnek a források és az ilyen támogatások 2021-re és 2022-re vonatkozó elosztása tekintetében történő módosításáról (HL L 437., 2020.12.28., 1. o.).
         
            (5)  Az Európai Parlament és a Tanács 1305/2013/EU rendelete (2013. december 17.) az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról és az 1698/2005/EK tanácsi rendelet hatályon kívül helyezéséről (HL L 347., 2013.12.20., 487. o.).